钦定古今图书集成/明伦汇编/氏族典/第601卷 > 《廖用贤尚友录》 > 夏侯详
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯详

按《梁书夏侯详传》：“详字叔业，谯郡人也。年十六，遭父
艰，居丧哀毁三年，庐于墓。刺史殷琰召补主簿。顷之，
为新汲令，治有异绩，迁别驾，历事八将，州部称之。建
安戍为魏所围，以详为戍主，带边城、新蔡二郡太守。
西台建，以详为中领军、南郡太守。凡军国大事，多决
于详。及天监元年，征为侍中车骑将军，论功封宁都”
县侯，改封丰城县公。三年，迁湘州刺史。详善吏事，在
州四载，为百姓所称。六年，授尚书右仆射、金紫光禄
大夫，侍中如故。道病卒，时年七十四。